Doris Jorde

Doris Marie Jorde (født 11. desember 1952) er professor og var viserektor ved Universitetet i Oslo fra 2009 til 2011. Hun ble utnevnt til viserektor av rektor Ole Petter Ottersen i 2009, men valgte å fratre i 2011 for å bli leder for Naturfagsenteret.

Doris Jorde er utdannet M.Sc. ved University of California, Berkeley i 1980 og PhD i Science Education samme sted i 1984. Hun var ansatt ved Institutt for lærerutdanning og skoleforskning ved Universitetet i Oslo 1984–2011, som professor fra 2000. Hun har siden 2004 vært professor II ved NTNU. Hun var prodekan for undervisning ved Det utdanningsvitenskapelige fakultet 2005–08. Hun var gjesteprofessor ved University of California, Berkeley 1998–99. Videre var hun president i European Science Education Research Association 2003–2007.

Jorde er amerikansk statsborger.

Utmerkelser 
 Prisen for god forskningsformidling ved Universitetet i Oslo (2005)
 Æresdoktor ved Københavns Universitet (2011)

Referanser

Eksterne lenker 

Professorer ved Universitetet i Oslo
Professorer ved NTNU
Mottakere av Universitetet i Oslos formidlingspris
Æresdoktorer ved Københavns Universitet